Document ID: 32002R2302

Uredba Komisije (ES) št. 2302/2002
z dne 20. decembra 2002
o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropskih skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določanju trgovinske ureditve, ki se uporablja za določene vrste blaga, ki so rezultat predelave kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2], in zlasti člena 6(2) in člena 7(2) in (3) Uredbe,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [3], kakor je bila nazadnje spremenjena z Uredbo Komisije (ES) št. 509/2002 [4], in zlasti člena 29(1) Uredbe,
ob upoštevanju Sklepa 2002/309/ES, Euratom Sveta in Komisije z dne 4. aprila 2002 o sklenitvi sedmih Sporazumov s Švicarsko konfederacijo [5], in zlasti člena 5(3) Sklepa,
ob upoštevanju naslednjega:
(1) V skladu s Prilogo 2 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, podpisanem v Luksemburgu dne 21. junija 1999 in odobrenim s Sklepom 2002/309/ES, Euratom, kvota 09.4155 zajema vse vrste jogurta, vključno z aromatiziranim jogurtom. Poimenovanje blaga, zajetega z navedeno kvoto, je zato treba spremeniti, da bo to odražalo.
(2) Sir Halloumi se lahko razporedi tako v kvoto številka 2 kot kvoto številka 3 v Prilogi III(C) k Uredbi Komisije (ES) št. 2535/2001 [6], kakor je bila nazadnje spremenjena z Uredbo (ES) št. 1667/2002 [7]. Za preprečitev zmede se prilagodi poimenovanje v navedeni prilogi.
(3) Uredbo (ES) št. 2535/2001 je zato treba ustrezno spremeniti.
(4) Ukrepi, predvideni s to uredbo, so v skladu z mnenjem skupnega srečanja Upravljalnega odbora za mleko in mlečne proizvode ter Upravljalnega odbora za horizontalne zadeve v zvezi s trgovino s predelanimi kmetijskimi proizvodi, ki jih ne zajema Priloga 1 -
SPREJELA NASLEDNJO UREDBO:
Člen 1
Uredba (ES) št. 2535/2001 se s tem spremeni:
1. Prilogo I.F nadomesti besedilo v Prilogi I k tej uredbi.
2. Prilogo III.C nadomesti besedilo v Prilogi II k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Točka 1 člena 1 se uporablja od 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2002

Labels: 3
17